**ADVOKATSKA/ODVJETNIČKA KOMORA**

**FEDERACIJE BOSNE I HERCEGOVINE**

**PRIJEDLOG IZMJENA I DOPUNA INTERVENTNOG ZAKONA (OZNAČENE ŽUTOM BOJOM)**

**ZAKON O UBLAŽAVANJU NEGATIVNIH EKONOMSKIH POSLJEDICA, FUNKCIONISANJU I NAČINU RADA PRAVOSUDNIH ORGANA, ORGANA UPRAVE I INSTITUCIJA KOJE IMAJU JAVNE OVLASTI**

**I OPĆE ODREDBE**

**Članak 1. (Predmet)**

Ovim Zakonom uređuje se: subvencioniranja doprinosa za obvezna osiguranja, obustava obračuna i plaćanja zatezne kamate na javne prihode,ukidanje obveza plaćanja akontacije poreza na dobit ,ukidanje obveza plaćanja akontacije poreza na dohodak od samostalne djelatnosti, funkcionisanje i način rada pravosudnih organa koje obuhvata mjere u postupcima pred sudovima, mjere u odnosu na izvršenje krivičnih sankcija i mjere u vezi sa radom advokatskih kancelarija, advokatskih društava i notarskih kancelarija, funkcionisanje i način rada organa uprave i institucija koje imaju javne ovlasti, obustavljanje obračuna zateznih kamata na zakašnjela plaćanja u dužničko-vjerovničkim odnosima ,obustavljanje prinudne naplate, održavanje stabilnosti pojedinih isplata, te uspostava Garancijskog fonda.

**Članak 2.**

**(Značenje pojedinih pojmova)**

Pojmovi koji se koriste u ovom Zakonu imaju sljedeće značenje:

a) poslovnim subjektima smatraju se: pravne osobe, odnosno gospodarska društva, izuzev javnih poduzeća, bаnaka i drugih finаnciјskih оrgаnizаciјa, udruženja, javnih institucija, organa uprave, organa i jedinica lokalne samouprave, te fizička lica koja sаmоstаlnо оbаvlјајu rеgistrovanu pоslоvnu dјеlаtnоst isključujući one koji sukladno s propisima o porezu na dohodak,porez na dohodak s tog osnova plaćaju prema paušalno utvrđenom iznosu .

b)zatezna kamata na zakašnjela plaćanja javnih prihoda je kamata u smislu odredbi propisa kojim je regulirana visina stope zatezne kamate na javne prihode

c)zatezna kamata na zakašnjela plaćanja u dužničko-vjerovničkim odnosima je kamata u smislu propisa kojim je regulirana visina stope zatezne kamate

d) doprinosi su doprinosi za obvezna osiguranja u smislu propisa o doprinosima

e)moratorij je vremensko razdoblje u kojem se odgađa i /ili obustavlja izvršavanje dugova određene vrste i postupci prinudne naplate.

f)stanje nesreće je utvrđeno Odlukom o proglašenju stanja nesreće uzrokovano pojavom koronavirusa (COVID-19) na području Federacije Bosne i Hercegovine („ Službene novine Federacije BiH „ broj 21/20)

g)akontacija poreza na dobit smatra se akontacijom poreza na dobit uređena propisom o porezu na dobit u Federaciji.

h)akontacija poreza na dohodak od samostalne djelatnosti smatra se akontacijom poreza na dohodak od samostalne djelatnosti uređena propisom o porezu na dohodak u Federaciji.

i)rok zastare uključuje:

1)rokove zastare razreza, naplate i povrata poreznih obaveza uređeni propisom o Poreznoj upravi Federacije Bosne i Hercegovine i

2)rokove zastare uređeni propisom o porezu na dobit u Federaciji.

j) pravosudnim organima smatraju se: sudovi u Federaciji Bosni i Hercegovini, tužilaštva u Federaciji Bosni i Hercegovini, Sudska policija Federacije Bosne i Hercegovine.

k) organima uprave smatraju se: organi uprave Federacije Bosne i Hercegovine, organi uprave kantona, kao i gradske i općinske službe za upravu i drugi organi kad u upravnim stvarima, neposredno primjenjujući propise, rješavaju o pravima, obavezama ili pravnim interesima građana, pravnih lica ili drugih stranaka.

l) institucijama koje imaju javne ovlasti smatraju se: preduzeća, ustanove i druga pravna lica kojim je zakonom ili propisom gradskog ili općinskog vijeća povjereno obavljanje određenih javnih ovlasti, odnosno rješavanje u upravnim stvarima.

**Članak 3.**

**(Primjena zakona)**

(1) Odredbe ovog Zakona odnose se na sve poslovne subjekte koji ispunjavaju uvjete propisane ovim Zakonom.

(2) Ukoliko je ovaj Zakon u suprotnosti s drugim propisima, primjenjivaće se ovaj Zakon.

**II - MJERE ZA UBLAŽAVANJE NEGATIVNIH EKONOMSKIH (GOSPODARSKIH) POSLJEDICA**

**Članak 4.**

**(Subvencioniranje)**

(1) Subvencioniranja doprinosa za obvezna osiguranja iz propisa o doprinosima vrše se sukladno odredbama ovog Zakona iz sredstava Proračuna Federacije Bosne i Hercegovine (u daljnjem tekstu: Federacija).

(2) Poslovni subjekti iz članka 2.točka a)ovog Zakona koji u razdoblju od 1.01.do 31.03.2020.godine imaju pad ostvarenog prometa 20% i više u odnosu na ostvareni promet u razdoblju od 1.01. do 31.03.2019.godine imaju pravo na subvencioniranje doprinosa u skladu sa ovim zakonom u iznosu 244,00 KM mjesečno po svakom zaposlenom počevši od obračuna i isplate bruto plaće za travanj tekuće godine i svaki naredni mjesec ,uključujući i obračun i isplatu plaća i za mjesec nakon prestanka stanja nesreće. Subvencioniranje doprinosa za svakog zaposlenog vrši se na način da je za mirovinsko -invalidsko osiguranje usmjerava 135,00KM ,za zdravstveno osiguranje 97,00 KM i za osiguranje od nezaposlenosti 12,00KM.

(3)Isplata najniže neto plaće zaposlenim iz stavka (2) ovog članka nije uvjetovana istodobnim plaćanjem subvencioniranih doprinosa.

(4) Poslovni subjekti koji su počeli sa radom nakon 31.03.2019. i koji u ožujku 2020.godine imaju pad ostvarenog prometa 20% i više u odnosu na ostvareni promet u razdoblju od 1.01. do 29.02.2020.god. imaju pravo na subvencioniranje doprinosa u iznosu i vremenskom razdoblju iz stavka (2) ovog članka.

(5)Ostvareni promet iz st. (2) i (4) ovog članka utvrđuje Fedaralno ministarstvo financija-Porezna uprava ( u daljnjem tekstu: Porezna uprava) na osnovu podataka o evidentiranom prometu putem fiskalnih sustava na serveru Porezne uprave.

(6)Pravo na subvencioniranje doprinosa sukladno odredbama ovog Zakona imaju i poslovni subjekti koji shodno propisima o fiskalnim sustavima nisu u sustavu fiskalizacije.

(7)Za samostalne poduzetnike i poslovne subjekte u niskoakumulativnim djelatnostima za koje su propisane osnovice manje od najniže bruto plaće subvencioniranje doprinosa za travanj tekuće godine i svaki naredni mjesec ,uključujući i obračun i plaćanje doprinosa i za mjesec nakon prestanka stanja nesreće vrši se u visini iznosa doprinosa utvrđenih na propisane mjesečne osnovice za tekuću godinu .

(8)Poslovni subjekti i poduzetnici iz st.(2),(4),(6) i (7) ovog članka dužni su dostaviti Poreznoj upravi zahtjev za subvencioniranje i porezne prijave iz propisa o doprinosima i propisa o porezu na dohodak do desetog u tekućem mjesecu za prethodni mjesec.

(9)Porezna uprava daje pisane naputke o načinu podnošenja zahtjeva i o potrebnoj dokumentaciji iz stavka (8) ovog članka .

 **Članak 5.**

**(Obveze poslovnih subjekata )**

(1)Ukoliko poslovni subjekti ( poslodavci) za bilo koji mjesec u okviru razdoblja iz članka 4.stavak (2) ovog Zakona obračunaju i isplate iznos plaće zaposlenima koji je viši od najniže bruto plaće dužni su obračunati i uplatiti iznos doprinosa utvrđen kao razliku iznosa obveze za doprinose u skladu sa propisima o doprinosima i iznosa iz članka 4.stavak (2) ovog zakona i to istodobno sa isplatom neto plaće i uplate poreza na dohodak .

(2)Samostalni poduzetnici čija je propisana mjesečna osnovica viša od osnovice na koju će biti subvencionirani doprinosi,dužni su razliku doprinosa do iznosa utvrđenog na propisanu osnovicu u skladu sa propisima o doprinosima uplatiti do 10- og tekućeg mjeseca za prethodni mjesec .

(3)Porezna uprava daje pisane upute o načinu podnošenja poreznih prijava iz stava (1) i (2) ovog članka.

**Članak 6.**

**(Prekid obračuna i plaćanja zatezne kamate na javne prihode)**

(1)Zatezna kamata na javne prihode neće se obračunavati i plaćati za dane trajanja stanja nesreće.

(2)Zatezna kamata na javne prihode neće se obračunavati i plaćati i nakon isteka roka od 90 dana od dana prestanka proglašenja stanja nesreće.

(3)Zatezna kamata na javne prihode neće se obračunavati i plaćati za dane trajanja prinudne naplate javnih prihoda.

(4)Odredbe čl. 68. i 69. Zakona o Poreznoj upravi Federacije BIH ( “Službene novine Federacije BiH” br. 33/02, 28/04, 57/09, 40/10, 27/12, 7/13, 71/14 i 91/15) neće se primjenjivati tokom proglašenog stanja nesreće i istekom roka od 90 dana od dana prestanka proglašenog stanja nesreće.

**Članak 7.**

**(Ukidanje obveze plaćanja akontacije poreza na dobit)**

Ukida se obveza plaćanja akontacije poreza na dobit za poslovne subjekte iz članka 2.točka

a)ovog zakona .

**Članak 8.**

**(Ukidanje obveze plaćanja akontacija poreza na dohodak )**

Ukida se obveza plaćanja akontacije poreza na dohodak od samostalne djelatnosti za 2020.godinu

**Članak 9.**

**(Prekid rokova zastare)**

Rok zastare iz članka 2.točka i) ovog Zakona se prekida od dana proglašenja stanja nesreće, a počinje teći od tridesetog dana od dana prestanka proglašenog stanja nesreće.

 **Članak 10.**

**(Moratorij)**

(1) Prekida se obračun zateznih kamata na zakašnjela plaćanja u dužničko- vjerovničkim odnosima u razdoblju od 1.03.2020.godine do isteka 30-og dana od dana prestanka nesreće.

(2) Prekida se prinudna naplata shodno odredbama propisa o unutarnjem platnom prometu i propisa o Poreznoj upravi do narednog dana od dana prestanka stanja nesreće,odnosno do isteka 30 dana od dana prestanka stanja nesreće.

**Članak 11.**

**(Održavanje stabilnosti pojedinih isplata )**

(1) U cilju održavanja stabilnosti i pravovremenih isplata mirovina i invalidnina i drugih socijalnih davanja na dostignutom nivou ,a imajući u vidu posljedice pada prihoda izazvanih stanjem nesreće, nedostajuća sredstva će se osigurati uštedama u okviru Proračuna Federacija za 2020.godinu.

(2) Obveza usklađivanja mirovina, invalidnina ,drugih socijalnih davanja i plaća neće se vršiti u 2020.godini.

**Članak 12.**

**(Odgoda primjene propisa)**

U razdoblju dok traje stanje nesreće i nakon isteka roka od 180 dana po prestanku nesreće , propisi donešeni na nivou Federacije kojima je uređeno namjensko korištenje sredstava neće se primjenjivati .

**Članak 13.**

**(Uspostava Garancijskog fonda)**

(1) Ovim Zakonom uspostavlja se Garancijski fond sa depozitom u iznosu od 80.000.000,00 KM ,kojim će upravljati Razvojna banka i koji će se koristiti za osiguranje kreditnih linija kod komercijalnih banaka, u cilju ublažavanja negativnih ekonomskih posljedica na poslovne subjekte ,s tim da dio kreditnog rizika snosi Federacija ,a dio komercijalne banke.

(2) Federalno ministarstvo financija propisati će pojedinosti u vezi sa funkcioniranjem Garancijskog fonda.

**III - MJERE U POSTUPCIMA PRED SUDOVIMA**

**Članak 14.**

**(Rokovi)**

(1) Rokovi za ostvarivanje ili zaštitu prava stranaka i drugih učesnika u sudskim postupcima koji su određeni zakonom ili odlukom sudova, prestaju teći za vrijeme stanja nesreće, izuzev za hitne sudske postupke iz člana 16. ovog Zakona.

(2) Rokovi za podnošenje apelacije Ustavnom sudu Bosne i Hercegovine i prijedloga za ocjenu ustavnosti i zakonitosti zakona i drugih propisa Ustavnom sudu Bosne i Hercegovine i Ustavnom sudu FBiH, prestaju teći za vrijeme proglašenja stanja nesreće, izuzev za hitne sudske postupke iz člana 16. ovog Zakona.

**Članak 15.**

**(Uručivanje u hitnim slučajevima)**

(1) Lično uručivanje sudskih i drugih akata na osnovu zakona, neće se vršiti za vrijeme trajanja stanja nesreće, osim u hitnim slučajevima.

**Članak 16.**

**(Hitni sudski postupci)**

(1) Hitni sudski postupci u smislu ovog Zakona su krivični postupci vezani za određivanje, produženje i ukidanje pritvora, postupci u kojima postoji opasnost od nastupanja zastarjelosti krivičnog gonjenja, kao i ostali hitni postupci propisani odredbama Krivičnog zakona Federacije Bosne i Hercegovine, Zakona o krivičnom postupku Federacije Bosne i Hercegovine, te odredbama drugih pozitivnopravnih propisa iz oblasti krivičnog prava, koji se primjenjuju na prostoru Federacije Bosne i Hercegovine.

(2) Hitni sudski postupci u smislu ovog Zakona su prekršajni postupci u predmetima koji su pokrenuti na osnovu prekršajnog naloga ili podnošenjem zahtjeva za pokretanje prekršajnog postupka zbog postupanja suprotno izdatim rješenjima i naredbama nadležnih organa za vrijeme proglašenja stanja nesreće uzrokovane pojavom Koronavirusa (COVID-19), kao i prekršajni postupci u kojima postoji opasnost od zastarjelosti.

(3) Hitni postupci u smislu ovog Zakona su postupci iz oblasti građanskog prava u kojima se treba odlučiti o privremenoj mjeri i mjeri osiguranja.

**Članak 17.**

**(Isključenje javnosti)**

Sudija ili predsjednik vijeća, za vrijeme trajanja stanja nesreće, može na ročištu ograničiti ili privremeno, djelimično ili u cijelosti isključiti prisustvo javnosti.

**IV - MJERE U ODNOSU NA IZVRŠENJE KRIVIČNIH SANKCIJA**

**Članak 18.**

**(Poziv osuđenim licima)**

Postupci pozivanja osuđenih lica na izdržavanje kazne zatvora se prekidaju sve do prestanka važenja ovog Zakona.

**Članak 19.**

**(Premještanje osuđenih lica)**

Rukovoditelj ustanove za izdržavanje kazne zatvora, po službenoj dužnosti, može premjestiti osuđeno lice u drugi odjel ustanove za izdržavanje kazne zatvora ili u drugu ustanovu za izdržavanje kazne zatvora, pod uslovom da je to potrebno radi sprječavanja širenja zarazne bolesti COVID-19 izazvane virusom SARS-CoV-2.

**Članak 20.**

**(Prekid izdržavanja kazne zatvora)**

(1) Rukovoditelj ustanove za izdržavanje kazne zatvora, po službenoj dužnosti, može prekinuti izdržavanje kazne zatvora osuđenom licu u periodu od jednog (1) mjeseca, pod uslovom da ne postoji opasnosti zadržavanja i ako je to potrebno radi sprječavanja širenja zarazne bolesti COVID-19 izazvane virusom SARS-CoV-2.

(2) Protiv odluke iz stava (1) ovog člana dozvoljena je žalba, koja ne zadržava njeno izvršenje.

(3) Trajanje prekida izdržavanje kazne zatvora osuđenom licu može se produžiti sve dok postoje razlozi za prekid iz stava 1. ovog člana Zakona, a protiv koje odluke je dozvoljena žalba, koja ne zadržava njeno izvršenje.

**Članak 21.**

**(Prijevremeno otpuštanje)**

Rukovoditelji ustanova za izdržavanje kazne zatvora, po službenoj dužnosti, mogu prijevremeno otpustiti osuđeno lice najviše šest (6) mjeseci prije isteka kazne zatvora, pod uslovom da je to potrebno radi sprječavanja širenja zarazne bolesti COVID-19 izazvane virusom SARS-CoV-2.

**V - MJERE U VEZI SA RADOM ADVOKATSKIH KANCELARIJA, ADVOKATSKIH DRUŠTAVA I NOTARSKIH KANCELARIJA**

**Članak 22.**

**(Poslovanje)**

(1) Nadležni organi advokatskih komora, za vrijeme trajanja stanja nesreće, mogu donijeti odluke o privremenim mjerama u vezi sa poslovanjem advokatskih kancelarija i advokatskih društava, koje se prije svega odnose na način ili ograničavanje radnog vremena za prijem stranaka.

(2) Nadležni organ notarske komore, za vrijeme trajanja stanje nesreće, može donijeti odluke o privremenim mjerama u vezi sa poslovanjem notarskih kancelarija, koje se prije svega odnose na način ili ograničavanje radnog vremena za prijem stranaka.

(2) Nadležni Ministar pravde, za vrijeme trajanja stanja nesreće, može donijeti odluku o zatvaranju advokatskih kancelarija i advokatskih društava, kao i notarskih kancelarija, na osnovu prethodno donesene odluke nadležnog organa advokatske komore o zatvaranju advokatskih kancelarija i advokatskih društava, odnosno odluke nadležnog organa notarske komore o zatvaranju notarskih kancelarija.

(3) Advokatske komore i notarska komora dužne su upoznati javnost sa donesenim odlukama o privremenim mjerama iz ovog člana Zakona, objavljivanjem na službenim web-stranicama advokatskih i notarskih komora.

**VI - FUNKCIONISANJE I NAČIN RADA ORGANA UPRAVE I INSTITUCIJA KOJE IMAJU JAVNE OVLASTI**

**Članak 23.**

**(Rokovi)**

(1) Za vrijeme važenja ovog Zakona, ne teku rokovi u upravnim postupcima koji se odnose na poduzimanje procesnih radnji stranaka i drugih učesnika u upravnim postupcima, rokovi za ispunjenje njihovih materijalnih obaveza, kao ni rokovi koji se odnose na postupanja organa uprava i institucija koje imaju javne ovlasti i rokovi za donošenje upravnih akata.

(2) Izuzetno od odredbe stava 1. ovog člana, rokovi teku u pojedinačnim upravnim postupcima, ukoliko postoji opasnost za život i zdravlje ljudi, za narušavanje javnog reda i mira, za javnu sigurnost, za imovinu (materijalno dobro) veće vrijednosti ili ako je to potrebno zbog hitnog i učinkovitog funkcionisanja vlasti.

(3) U odluci ili rješenju organa uprave ili institucije koje ima javne ovlasti, u kojem se određuje rok, stranka se mora upozoriti o tijeku roka, u skladu s ovim članom Zakona.

**Članak 24.**

**(Način rada javnopravnih organa)**

(1) Za vrijeme važenja ovog Zakona, komunikacija između organa uprave, institucija koje imaju javne ovlasti i stranaka, te drugih učesnika postupka, odvijaće se putem pošte ili elektronskim putem (putem e-maila) i neće se moći vršiti neposredna predaja podnesaka, niti preuzimanje pismena u prostorijama organa uprave i institucija koje imaju javne ovlasti.

(2) Usmene rasprave i druge procesne radnje u upravnim postupcima, u kojem službena osoba, stranka ili drugi učesnik upravnog postupka, mogu biti u neposrednom kontaktu neće se provoditi, izuzev u hitnim slučajevima.

(3) U upravnim postupcima javnost je isključena prilikom izvođenja svih procesnih radnji.

**Članak 25.**

**(Uručivanje u hitnim slučajevima)**

(1) Lično uručivanje dokumenata na osnovu odredbi Zakona o upravnom postupku, kod obavljanja upravnih poslova, neće se vršiti za vrijeme trajanja stanja nesreće, osim u hitnim slučajevima.

(2) Ako je lično uručivanje obavljeno nakon usvajanja ovog Zakona, a ne radi se o hitnom slučaju, rokovi počinju da teku slijedeći dan, nakon objavljivanja odluke nadležnog organa o prestanku stanja nesreće.

(3) Uručivanje se ne obavlja u prostorijama organa uprave, odnosno prostorijama institucija koje imaju javne ovlasti.

(4) Uručivanje sa javnim obavještenjima obavlja se tako da se izvještaj o uručivanju sa javnim obavještenjem objavljuje na službenoj web-stranici organa uprave, odnosno institucija koje imaju javne ovlasti.

**VII - PRIJELAZNE I ZAVRŠNE ODREDBE**

**Članak 26.**

**(Rokovi za donošenje naputaka)**

(1) Porezna uprava će u roku deset dana od dana stupanja na snagu ovog Zakona donijeti naputke iz članka 4.stavak (9) i članka 5.stavak(3) ovog Zakona.

(2) Federalno ministarstvo financija će donijeti provedbeni akt iz članka 13.stavak (2) ovog Zakona u roku 30 dana od dana stupanja na snagu ovog Zakona.

**Članak 27.**

**(Trajanje mjera)**

(1) Mjere propisane odredbama od člana 14. do člana 25. ovog Zakona i podzakonskim aktima koji budu doneseni na osnovu ovog Zakona, primjenjuju se do prestanka razloga zbog kojih je donesena ovaj Zakon, a najkasnije do donošenja odluke o prestanku stanja nesreće.

(2) Dan prestanka razloga za primjenu mjera propisanih odredbama od člana 14. do člana 25. ovog Zakona, određuje se odlukom Vlade Federacije Bosne i Hercegovine, a koja odluka će se objaviti u “Službenim novinama Federacije BiH.”

**Članak 28.**

**(Stupanje na snagu)**

Ovaj zakon stupa na snagu narednog dana od dana objave u „Službenim novinama Federacije BiH“.